laion/Wikipedia-Exotic huggingface dataset:
לשכת עבודה (שיר)

לשכת עבודה הוא שיר שנכתב, הולחן ובוצע על ידי ג'ו עמר. השיר היה אחד מרגעי השיא בקריירה המוזיקלית של עמר, ונחשב לאחד משירי המחאה החשובים בתולדות המוזיקה הים תיכונית בישראל. השיר נכתב בעקבות המהומות בשכונת ואדי סאליב בחיפה ב-1959, והוקלט ככל הנראה שנה לאחר מכן. עמר, יליד מרוקו, הרגיש שחברי העלייה שלו קופחו בשיטתיות מאז קום המדינה ואינם זוכים ליחס שווה. באוטוביוגרפיה שלו הוא מצוין כי "באופן אישי לא יכולתי להתלונן על קיפוח: שיריי הפכו נכס צאן ברזל בכל בית; אבל אין לי ספק כי לא ניתנה הזדמנות שווה ליוצאי מרוקו". השיר הוא בן שבע דקות וחצי, זמן ארוך יחסית לפזמונים באותה תקופה. רובו מושר במרוקאית ורק שני בתים מתוכו הם בעברית. המילים במרוקאית הופנו כלפי הקהל (יוצאי צפון אפריקה ברובם) ואילו המילים בעברית הופנו אל עבר הממסד. השיר נכתב מנקודת מבט של יהודי מסורתי שחוזר ארצה לאחר שנות הגלות, אבל בישראל הוא סובל מקיפוח. תוך כדי השיר הוא מופרד ממשפחתו, מגויס בכוח לצה"ל, חווה השפלה בלשכת העבודה ובסופו נלקח לעבוד בקיבוץ ללא תמורה. מבחינה מוזיקלית, זהו אחד מהשירים הראשונים שהציגו בפני הקהל בישראל את המוזיקה האנדלוסית (בצד השיר "הכל בתשלומים" של פלפל אל־מסרי). בשיר יש שימוש בכלים הייחודיים לסגנון זה, כמו הקאנון. המקצב בשיר הוא רקיד ועשיר במכוון, כך שיגרום להצנעת המחאה הנוקבת שבו. סגנונו השמח והעממי הפכו את השיר ללהיט "חפלות", מה שעזר לעליית הפופולריות שלו לאורך השנים. באמצעות "לשכת עבודה" ו"שיר השיכור" (שיצא חודשים אחדים לפני כן) הפך עמר לזמר הישראלי הראשון שהעלה בשיריו את סוגיית השסע העדתי בישראל. השיר כמעט לא הושמע באמצעי התקשורת הממוסדים, אך היה נוכח במעברות וביישובי הקליטה הנוספים שהיו בישראל באותן שנים. בין המבצעים הידועים לשיר היו זוהר ארגוב ואייל גולן, שביצעו אותו בגרסה מקוצרת וללא הבתים במרוקאית. יש הטוענים שחידושים אלו העלימו את המסר המקורי של השיר והותירו אותו נטול הקשרים והסברים. לשכת עבודה, באתר אקו"ם חן מלול, כשג'ו עמר הלך ללשכת עבודה, בבלוג "הספרנים" של הספרייה הלאומית, יוני 2017 בן שלו, 1968-1958: שיר המחאה הנוקב ביותר שנכתב בישראל, באתר הארץ, 4 ביוני 2018 עמית סלונים‏, הוא התחיל לשיר את שיר המחאה הכואב ביותר. רה"מ לא ידע איפה לקבור את עצמו, באתר וואלה, 5 ביוני 2020 דויד פרץ,‏ על השיר "לשכת עבודה" שכתב והלחין יוסף (ג'ו) עמר, באתר תרבות.il
רוברט לידל

(ג'ון) רוברט לידל (13 באוקטובר 1908 – 23 ביולי 1992) היה מבקר ספרות, ביוגרף, סופר, ומשורר אנגלי. לידל נולד בטנברידג' וולס, אנגליה, בן בכור של מייג'ור ג'ון סטיוארט לידל, CMG, DSO, אשר שירת עם חיל ההנדסה המלכותי ולאחר מכן עבד עבור הממשלה המצרית בקהיר, ושל אשתו הראשונה, אנה גרטרוד לבית מורגן. הוא היה נין של סר ג'ון לידל, אביר מסדר האמבט, מנהל המחלקה הרפואית של הצי המלכותי, וסבתו מצד אביו הייתה ממשפחת גיבסון, בעלי אדמות משאלפורד וסלינגטון. אמו של לידל נפטרה ב־1914; אביו התחתן בשנית ב־1916 עם תרזה לבית רוטנברג. היחסים בין רוברט ואחיו לבין אימם החורגת התערערו, ולידל ביסס עליה את הדמות המרכזית ברומן שלו "בנים חורגים". לידל התחנך בבית הספר אשדאון האוס באיסט סאסקס, בבית הספר הייליברי, ובקורפוס קריסטי קולג', אוקספורד. בין 1933 ל־1938 הועסק בספרייה הבודליאנית כעוזר במחלקה לכתבי יד מערביים. בעודו באוקספורד פגש לידל את הסופרת ברברה פים. דמותו של ד"ר ניקולס פארנל ברומן של פים "איזו צבייה מאולפת" נוצרה בהשראת לידל. לאחר מכן התגורר לידל זמן קצר באתונה, ועבד כמרצה במועצה הבריטית. משנת 1941 עד 1951 שימש מרצה באוניברסיטת קהיר ובאוניברסיטת אלכסנדריה. במהלך מלחמת העולם השנייה הוא היה אחד מקבוצת המשוררים הבריטים "משוררי קהיר". מ־1953 עד 1972 הועסק באוניברסיטת אתונה, ובמשך חלק מאותה תקופה כיהן כראש המחלקה לספרות אנגלית. לידל לא שב לאנגליה מעולם, ומת באתונה ב־1992. The Almond Tree‏ (1938) Kind Relations‏ (1939) The Gantillons‏ (1940) Watering-place‏ (1945) A Treatise on the Novel‏ (1947) The Last Enchantments‏ (1948) Unreal City‏ (1952) Some Principles of Fiction‏ (1953) Aegean Greece‏ (1954) The Novels of I. Compton-Burnett‏ (1955) Byzantium and Istanbul‏ (1956) The Morea‏ (1958) The Rivers of Babylon‏ (1959) Old and New Athens by Demetrios Sicilianos‏ (1960, כמתרגם) The Novels of Jane Austen‏ (1963) Mainland Greece‏ (1965) The Deep End‏ (1968, רומן) Stepsons‏ (1969, רומן) Constantine P. Cavafy‏ (1974, ביוגרפיה) The Novels of George Eliot‏ (1977) Elizabeth & Ivy‏ (1986) The Aunts‏ (1987) The Abbe Trigrane by Ferdinand Fabre‏ (1988, כמתרגם) Mind at Ease: Barbara Pym and her novels‏ (1989) Twin Spirits: The novels of Emily and Anne Brontë‏ (1990) Kind Relations‏ (1994) The Gentleman's Magazine, and Historical Chronicle, vol. I, January–June inclusive, 1865 (Volume 218), ed. Sylvanus Urban, p. 97 A Genealogical and Heraldic Dictionary of the Landed Gentry of Great Britain and Ireland, vol. I- A-L, ed. John Burke, John Bernard Burke, Henry Colburn, Publisher, 1846, p. 465 Debrett's Peerage, Baronetage, Knightage and Companionage, ed. Arthur Hesilrige, Debrett's, 1920, p. 1589 "Obituary: Robert Liddell". 18 בספטמבר 2011. {{cite web}}: (עזרה) Pym, Barbara (1984), Holt, Hazel; Pym, Hilary (eds.), A Very Private Eye. An Autobiography in Diaries and Letters, New York: E.P. Dutton, Inc., p. 11, ISBN 0-525-24234-1 Owen, Peter (25 ביולי 1992). "Obituary: Robert Liddell". The Independent. London. נבדק ב-25 ביולי 2010. {{cite news}}: (עזרה)
אוסמופוביה

אוסמופוביה (מיוונית: אוסמו=ריח, פוביה=פחד) היא פוביה מריחות חזקים או מסוימים. לרוב מדובר בריחות רעים, אך הרגישות עלולה להתרחב לכל ריח שהוא. בדרך כלל אוסמופוביה מהווה תסמין של הסובלים ממיגרנה כרונית, אשר מוגברת על ידי הריח. על פי אחד המחקרים, כ-25% מהסובלים ממיגרנות מראים דרגה כלשהי של אוסמופוביה. יש אנשים הסובלים מן הבעיה, אשר מטפלים בה באמצעות ריחות נעימים כגון אזוביון או מנטה. Kelman L (November 2004). "The place of osmophobia and taste abnormalities in migraine classification: a tertiary care study of 1237 patients". Cephalalgia 24 (11): 940–6 Kelman L (2004). "Osmophobia and taste abnormality in migraineurs: a tertiary care study". Headache 44 (10): 1019–23 ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
ג'ונסטון אומורווה

ג'ונסטון אומורווה (באנגלית: Johnstone Omurwa; נולד ב-8 באוגוסט 1998 בקניה) הוא כדורגלן קנייתי המשחק בעמדת הבלם באסטרלה אמדורה בנבחרת קניה. אומורווה החל את הקריירה המקצוענית שלו בווזיטו מליגת העל הקנייתית בשנת 2017, ובשנת 2018 עבר למאתארה יונייטד, גם היא מליגת העל הקנייתית. בחודש אוגוסט 2019 חזר לווזיטו. ב-14 ביוני 2022 חתם בקבוצת סקציה נס ציונה, אך ב-15 ביולי שוחרר. כעבור זמן קצר חתם באסטרלה דה אמדורה מליגת העל הפורטוגזית. ב-8 בספטמבר 2019 ערך אומורווה את הופעת הבכורה שלו בנבחרת קניה, בתיקו 1-1 נגד נבחרת אוגנדה במשחק ידידות. ג'ונסטון אומורווה, באתר Transfermarkt ג'ונסטון אומורווה, באתר Soccerway ג'ונסטון אומורווה, באתר WorldFootball.net ג'ונסטון אומורווה, באתר National Football Teams ג'ונסטון אומורווה, באתר FootballDatabase.eu ילבשו כתום: ארי מורה וג׳ונסטון אמורווה חתמו בנס ציונה, באתר www.israelhayom.co.il לפני פתיחת העונה : שני הזרים סידיבה ואומורווה שוחררו מהסקציה לאחר שהוחתמו בתחילת הפגרה., באתר nessziona.net
פאבלישר (פרסום)

בתחום השיווק הדיגיטלי, פאבלישר ("מוציא לאור") הוא בעלים של תוכן דיגיטלי נגיש, כגון אתר אינטרנט או אפליקציה, בו ניתן להטמיע פרסומות שיוצגו לצרכני התוכן שבבעלותו. המפרסם יכול להתאים אצל הפאבלישר את החשיפה לקהל היעד הרצוי לו. סוכנויות פרסום שונות מציעות הטמעת פרסומות בתכנים של פאבלישרים שונים כדי להגיע למגוון קהלים. בתעשיית השיווק המודרני המילה "Publish" מצביעה על גופים ה"מארחים" מבקרים רבים, ומאפשרים לעסקים ולמותגים להציג דרכם מסרים שיווקיים. גופים אלו הם אתרי התוכן המקוונים הגדולים, אך גם גופי תוכן ומדיה כדוגמת זכייניות טלוויזיה, ואף יישומים מקוונים. לעיתים נעשה שימוש במילה "מדיה" כאשר מתכוונים לפאבלישרים, המשמשים כבמה לחשיפת תוכן פרסומי עבור עסקים וארגונים. עם התרחבות השימוש באינטרנט בשנות התשעים, הופיעו אתרי התוכן הראשונים אשר ריכזו תכנים בתחומים שונים והפכו למעין עיתון מקוון. עם הזמן התפתחו אלו לאתרים המציעים גם הפניות לאתרים ויישומים שונים ברשת, תחת ההגדרה פורטלים, לצד יכולות חיפוש ואינדקסים. בין האתרים הבולטים הראשונים ניתן למנות את Yahoo!, AOL ו-AltaVista. ב-2005 החלה פייסבוק לצבור משתמשים, ולבסוף הפכה לאתר התוכן הגדול בעולם, אף כי מדובר בתוכן המיוצר על-ידי המשתמשים ולא על ידי פייסבוק עצמה. Ranked: Top 10 Publishers in the U.S. By Market Share - SimilarWeb ?What Is an ad publisher, AppsFlyer Glossary, What is a publisher?, Adjust הדר בוחבוט, גולשים בזמן: כך נראה האינטרנט הישראלי בשנת 2000, באתר ynet, 5 ביוני 2020 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאבלישר (פרסום)".
ספגטי אליו אוליו

ספגטי אליו אוליו (באיטלקית: Spaghetti aglio e olio; תרגום לעברית: ספגטי (עם) רוטב שום ושמן זית) היא מנת פסטה איטלקית מסורתית מאזור נאפולי. המנה היא דוגמה טיפוסית של המטבח האיטלקי והיא פופולרית מאוד. ניתן לייחס את הפופולריות שלה להיותה פשוטה להכנה ולעובדה שהיא עושה שימוש במרכיבים זולים וזמינים בעלי חיי מדף ארוכים. המנה נעשית על ידי הקפצה קלה תחילה של שום פרוס דק בשמן זית כתית מעולה, לפעמים בתוספת של גרגירי פלפל אדום (צ'ילי מיובש). לאחר מכן מוסיפים תערובת השמן והשום לספגטי מבושל במים מומלחים. לאחר מכן נהוג להוסיף פטרוזיליה איטלקית קצוצה דק כקישוט. למרות שגבינה אינה כלולה ברוב המתכונים המסורתיים, ניתן להוסיף פרמזן מגורר או פקורינו. חלק מהמתכונים ממליצים להוסיף חלק מהמים מבישול הפסטה לשמן הזית כדי ליצור רוטב, אבל מתכונים אחרים ממליצים פשוט לשפוך את השמן על הפסטה המסוננת. מדיה וקבצים בנושא ספגטי אליו אוליו בוויקישיתוף This Spicy Spaghetti With Garlic and Olive Oil Comes Together Quickly, The Spruce Eats (באנגלית) ערך זה הוא קצרמר בנושא מזון ובנושא איטליה. אתם מוזמנים לתרום לוויקיפדיה ולהרחיב אותו.
עונת 1960/1961 בליגת המשנה ההולנדית

עונת 1960/1961 בליגת המשנה ההולנדית הייתה העונה החמישית של ליגת המשנה ההולנדית, שהיא הליגה ההולנדית השנייה. בסיום עונה זו בלו וויט אמסטרדם, פולנדם ווולוויקרס העפילו לליגה הראשונה, ראסינג הימשטאד, א.ד.או הארלם והולנדיה 55 נשרו לליגה השלישית. על ניצחון הוענקו 2 נקודות ועל תיקו נקודה בודדת. הליגה כללה 36 קבוצות, 26 ששיחקו בעונה הקודמת אליהן הצטרפו היורדות מהליגה הראשונה בלו וויט אמסטרדם, פ.צ סיטארד ופולנדם והעולות מהליגה השלישית קוויק חרונינגן, EBOH, הירנפיין, א.ד.או הארלם ואנסחדה בויס. הקבוצות חולקו לשני בתים ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה בכל בית זכתה באליפות והעפילה לליגה הראשונה, בנוסף הקבוצות שסיימו במקום ה-2 העפילו לפלייאוף על כרטיס שלישי לליגת העל כנגד הקבוצה במקום ה-16 בליגת העל. הקבוצות במקום ה-18 בכל בית נשרו לליגה השלישית והקבוצות במקום ה-17 נפגשו לצמד משחקים בו המפסידה ירדה לליגה השלישית.
TMZ

TMZ הוא אתר רכילות ידוענים וחדשות בידור אמריקאי בבעלות תאגיד פוקס. TMZ הושק ב-8 בנובמבר 2005, במקור כשיתוף פעולה בין AOL וחברת Telepictures אשר היא חטיבה של האחים וורנר עד שחברת טיים וורנר הפסיקה את השותפות עם AOL במהלך 2009. ב-13 בספטמבר 2021 חברת WarnerMedia מכרה את האתר לתאגיד פוקס כחלק מתהליך הארגון מחדש של חברת האם AT&T. השם TMZ נגזר מראשי התיבות של המונח "אזור השלושים מייל" (Thirty-Mile Zone) אשר שימש בעבר בתעשיית הקולנוע והטלוויזיה כדי להתייחס למה שנקרא "אזור האולפנים" - אזור המשתרע על פני רדיוס בגודל 30 מייל (48 קילומטרים) אשר מרכזו בשדרות בוורלי ושדרות לה סיינה אשר בלוס אנג'לס שבמדינת קליפורניה ואשר אותו בדרך כלל פוקדים סלבריטאים אמריקנים רבים. האזור מכונה אזור האולפנים בשל מספר אולפני הקולנוע והטלוויזיה הרבים שממוקמים בו. העורך הראשי של TMZ הוא הארווי לווין(אנ') אשר הוא עורך דין אמריקני שהפך לעיתונאי אשר היה בעבר מומחה משפטי של תחנת הטלוויזיה KCBS-TV בלוס אנג'לס. ב-10 בספטמבר 2007 עלתה לראשונה לשידור תוכנית הטלוויזיה של TMZ אשר מציגה תוכן דומה לזה המתפרסם באתר של TMZ. לאורך השנים TMZ ספג ביקורת רבה מצד הציבור הרחב, כולל ניסיונות לעשות חרם על התוכן של TMZ וכמו גם ביקורת על הטקטיקה שלפיה האתר פועל והמיקוד של תוכן האתר. בנוסף לכך האתר ספג ביקורת רבה לאורך השנים על השימוש התדיר שלו בתמונות וסרטונים שהתקבלו מצלמי פפראצי, אשר חלקם נוהגים באופן אגרסיבי ופולשני על מנת להשיג סקופים עבור TMZ. רבים מהסרטונים באתר מראים כיצד צלמי הפפראצי של TMZ רודפים אחרים ידוענים בחיי היומיום שלהם. במהלך השנים, היו שקראו להחרים את האתר של TMZ ואת תוכנית הטלוויזיה של TMZ. מדיה וקבצים בנושא TMZ בוויקישיתוף אתר האינטרנט הרשמי של TMZ TMZ, ברשת החברתית אקס (טוויטר) TMZ, ברשת החברתית אינסטגרם
קרחון אייטקנהד

קרחון אייטקנהד (באנגלית: Aitkenhead Glacier) הוא קרחון הזורם לכיוון מזרח - דרום-מזרח מרמת דטרויט, בארץ גרהאם, בחצי האי האנטארקטי שבאנטארקטיקה. אורכו של הקרחון 16 קילומטרים. הקרחון זורם מדרום למדרון מאנצ'ו, מדרום לנונאטאק באליי; ומצפון לנונאטאק סימפסון וכן מצפון לנונאטאק חיטר פטר. הקרחון נשפך לתוך מצר הים תעלת הנסיך גוסטב (בסמוך מצפון לאי אלקטוריה). אזור הקרחון מופה לראשונה בהתבסס על סקרים שנערכו על ידי סוקרי סקר שטחי חסות איי פוקלנד (FIDS) בעונת המחקר (הקיץ האנטארקטי) 1960–1961. שמו של הקרחון ניתן לו על ידי הוועדה המייעצת לשמות אנטארקטיים של בריטניה. הקרחון נקרא על שם ניל אייטקנהד (Neil Aitkenhead), שהיה גאולוג מטעם סקר שטחי חסות איי פוקלנד, בתחנת המחקר מפרץ התיקווה בעונת המחקר (הקיץ האנטארקטי) 1959–1960.
גבריאל סלונינה

גבריאל פבל "גאגא" סלונינה (באנגלית: Gabriel Pawel "Gaga" Slonina; נולד ב-15 במאי 2004 באדיסון שבאילינוי, ארצות הברית) הוא כדורגלן אמריקאי המשחק בעמדת השוער בקבוצת ברנסלי מהפוטבול ליג צ'מפיונשיפ. סלונינה הצטרף אל מחלקת הנוער של שיקגו פייר מה-MLS בשנת 2016. ב-4 באוגוסט 2021 ערך סלונינה את הופעת הבכורה שלו בקבוצה הבוגרת של המועדון, בתיקו 0-0 נגד ניו יורק סיטי במסגרת הליגה לעונת 2021. במשחק זה הפך להיות השוער הצעיר ביותר שפותח בהרכב במשחק ליגה ב-MLS, בגיל 17 שנים ו-81 ימים. ב-2 באוגוסט 2022 חתם בצ'לסי מהפרמייר ליג תמורת 10 מיליון אירו, ומיד הושאל בחזרה לשיקגו פייר. בתום עונת 2022 חזר לצ'לסי. באוגוסט 2023 הושאל לאופן הבלגית לעונה אחת. ב-9 באוגוסט 2024 הושאל לברנסלי. סלונינה הוא חלק מסגל נבחרת ארצות הברית עד גיל 20 בטורניר גביע הזהב של CONCACAF עד גיל 20. ב-26 בינואר 2023 ערך סלונינה את הופעת הבכורה שלו בנבחרת ארצות הברית, בהפסד 2-1 לנבחרת סרביה במשחק ידידות. נכלל בסגל הנבחרת האולימפית של ארצות הברית לטורניר הכדורגל באולימפיאדת פריז (2024). גבריאל סלונינה, ברשת החברתית אינסטגרם גבריאל סלונינה, ברשת החברתית טיקטוק גבריאל סלונינה, באתר Transfermarkt גבריאל סלונינה, באתר Soccerway גבריאל סלונינה, באתר WorldFootball.net גבריאל סלונינה, באתר National Football Teams גבריאל סלונינה, באתר FootballDatabase.eu גבריאל סלונינה, באתר ESPN Fire sign 14-year-old goalie Gabriel Slonina of Addison — the youngest pro contract in MLS since Freddy Adu באתר Chicago Tribune, ‏ 8 במרץ 2019 (באנגלית) As Fire negotiate Frankowski transfer, 17-year-old Slonina debuts in tie with NYCFC באתר Chicago Sun Times, ‏ 4 באוגוסט 2021 (באנגלית) Marko MItrović names 2024 U.S. Olympic Men's Soccer Team באתר הרשמי של פדרציית הכדורגל של ארצות הברית, 8 ביולי 2024 (באנגלית)
עונת 1961/1962 בליגת המשנה ההולנדית

עונת 1961/1962 בליגת המשנה ההולנדית הייתה העונה השישית של ליגת המשנה ההולנדית, שהיא הליגה ההולנדית השנייה, והאחרונה במתוכנת של 2 ליגות. בסיום עונה זו הראקלס אלמלו העפילה לליגה הראשונה, הקבוצות במקומות 8–17 בכל בית והמפסידה בפלייאוף הירדה נשרו לליגה השלישית החדשה, ו.ו.הלמונד וEBOH נשרו לליגה החובבנית הרביעית. על ניצחון הוענקו 2 נקודות ועל תיקו נקודה בודדת. הליגה כללה 36 קבוצות, 30 ששיחקו בעונה הקודמת אליהן הצטרפו היורדות מהליגה הראשונה אלקמר 54, אלינקוויק וט.ס.ו. טילבורך והעולות מהליגה השלישית הארלם, רומוס וילהלמינה ופ.צ הילברסום. הקבוצות חולקו לשני בתים ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה בכל בית העפילה לפלייאוף האליפות על הכרטיס לליגה הראשונה, הקבוצות במקום ה-7 מכל בית למשחק על הישארות בליגה, והקבוצות במקומות 8–17 בכל בית ירדו לליגה השלישית. הקבוצות במקום ה-18 ירדו 2 ליגות אל הליגה הרביעית.
כל הזמן (שיר של רוני דלומי)

"כל הזמן" הוא סינגל של הזמרת הישראלית רוני דלומי, שיצא לאור ב-4 ביולי 2018. זהו הסינגל המוביל מתוך אלבומה הרביעי שטרם יצא לאור. השיר נכתב והולחן על ידי דלומי, ביחד עם אביב קורן והופק בידי אורי אבני. הוא בסגנון הראפ. בשיר מספרת דלומי על הלחץ הנפשי שהיא חווה בשל ניסיונותיה לרצות את כל סביבתה, ועל רצונה להפסיק לעשות זאת. השיר שוחרר בליווי קליפ שבוים בידי ניב עשת כהן ואדם בלופרב. מבקר המוזיקה יוסי חרסונסקי שיבח את גילוי הלב של דלומי בשיר וכן את ההפקה המוזיקלית שלו, תוך שהעניק לו ציון של ארבעה וחצי כוכבי זהב מתוך חמישה. רן בוקר, רוני דלומי: "אני אוכלת את הראש כל הזמן", באתר ynet, 4 ביולי 2018 הזמן/ כל הזמן, יוסי חרסונסקי, באתר יוסמיוסיק, ‏4 ביולי 2018 מדיה פורסט, ‏15 ביולי 2018
רוץ איתי

"רוץ איתי" הוא סינגל של הזמרת הישראלית רוני דלומי, שיצא לאור ב-20 באוגוסט 2019. זהו הסינגל השלישי מתוך אלבומה הרביעי שטרם יצא לאור. השיר נכתב והולחן על ידי דלומי, ביחד עם אורי אבני וסתיו שמש, והופק בידי אביב קורן. מבקר המוזיקה יוסי חרסונסקי העניק לשיר ביקורת פושרת ונתן לו שלושה וחצי כוכבי זהב מתוך חמישה. רוני דלומי - רוץ איתי, באתר ‏מאקו‏, 20 באוגוסט 2019 איתי/ רוץ איתי, יוסי חרסונסקי, באתר יוסמיוסיק, ‏20 באוגוסט 2019 מדיה פורסט, ‏25 באוגוסט 2019
תחזיקו (שיר)

"תחזיקו" הוא סינגל של הזמרת הישראלית רוני דלומי, שיצא לאור ב-16 ביולי 2012. זהו שיר הבכורה מתוך אלבומה השני הנושא את אותו השם. השיר נכתב בידי דלומי, הולחן בידי אביב קורן והופק בידי איתן רז ואיתמר מאירי. זהו הסינגל הראשון שדלומי כתבה בעצמה. מבקר המוזיקה יוסי חרסונסקי העניק לשיר ביקורת פושרת ונתן לו שלושה וחצי כוכבי זהב מתוך חמישה. השיר צעד 13 שבועות רצופים במצעד ההשמעות של רשת ג', ובמהלך שלושה שבועות החל מ-6 באוגוסט, אף נמצא בראש המצעד. השיר אף דורג במקום השביעי במצעד השנתי של התחנה. במצעד השנתי של גלגלצ הגיע השיר למקום 36. סרטון השיר "תחזיקו" באתר יוטיוב תחזיקו, יוסי חרסונסקי, באתר יוסמיוסיק, ‏16 ביולי 2012 תחזיקו באתר פזמונט המצעד השנתי הישראלי תשע"ג
פניי לרוח

"פניי לרוח" הוא סינגל של הזמרת הישראלית רוני דלומי, שיצא לאור ב-21 בנובמבר 2012. זהו שירה השני מתוך אלבומה השני "תחזיקו". השיר נכתב והולחן בידי דלומי והופק בידי איתן רז ואיתמר מאירי. מבקר המוזיקה יוסי חרסונסקי העניק לשיר ביקורת פושרת ונתן לו שלושה וחצי כוכבי זהב מתוך חמישה. השיר צעד תשעה שבועות רצופים במצעד ההשמעות של רשת ג', ובשיאו הגיע למקום הרביעי במצעד. במצעד השנתי של התחנה הוא הגיע למקום ה-37. לרוח/ פניי לרוח, יוסי חרסונסקי, באתר יוסמיוסיק, ‏12 בנובמבר 2012 פניי לרוח באתר פזמונט
קצה היום

"קצה היום" הוא סינגל של הזמרת הישראלית רוני דלומי, שיצא לאור ב-6 ביולי 2013. השיר יצא בסמיכות לצאת אלבומה השני "תחזיקו". השיר נכתב בידי נועם חורב, הולחן בידי הצמד גיא ויהל והופק בידי לואי להב. השיר עוסק בסיומה של מערכת יחסים. השיר שוחרר בליווי קליפ שבוים בידי אלעד וייסמן. מבקר המוזיקה יוסי חרסונסקי סקר בצורה ביקורתית את מילות השיר, אולם שיבח את הביצוע מלא הרגש של דלומי תוך שהוא מעניק לשיר שלושה וחצי כוכבי זהב מתוך חמישה. השיר צעד במשך ארבעה שבועות רצופים במצעד ההשמעות של רשת ג', ובשיאו הגיע למקום התשיעי במצעד. סרטון השיר "קצה היום" באתר יוטיוב מילות השיר "קצה היום" באתר שירונט היום/ קצה היום, יוסי חרסונסקי, באתר יוסמיוסיק, ‏6 ביולי 2013 המצעד השבועי של רשת ג' מתאריך 8 באוגוסט 2013
אנטי קאיקונן

אנטי סמולי קאיקונן (בפינית: Antti Samuli Kaikkonen; נולד ב-14 בפברואר 1974) הוא פוליטיקאי פיני ממפלגת המרכז שימש כשר ההגנה של פינלנד בין 2019 ל-2023. קאיקונן נולד בטורקו ב-14 בפברואר 1974. בין השנים 1997–2001 שימש כנשיא המרכז הפיני לנוער. ב-2003 נבחר לפרלמנט הפיני כנציג מחוז הבחירה של אוסימה מטעם מפלגת המרכז ומאז הוא מכהן בתפקיד ברציפות. ב-2004 שימש לתקופה קצרה כחבר המשלחת הפינית לפרלמנט האירופי. ב-2009 הסתבך קאיקונן בפרשת שחיתות הקשורה לתקופת כהונתו כנשיא המרכז הפיני לנוער. ב-2013 קבע בית המשפט המחוזי בהלסינקי כי קאיקונן ניצל לרעה את תפקידו כנשיא המרכז כדי לגייס תרומות עבור הקמפיינים שלו ועבור מסעות הבחירות של מפלגת המרכז. בין 2016–2019 שימש קאיקונן כיו"ר הסיעה של מפלגת המרכז בפרלמנט הפיני. ב-6 ביוני 2019 הוא מונה לשר ההגנה של פינלנד. בתחילת 2023 קאיקונן לקח חופשת לידה באורך כחודשיים, מספר חודשים לאחר לידת בנו השני. ביוני באותה שנה ממשלתו סיימה את כהונתה ומפלגתו עברה לאופוזיציה. מדיה וקבצים בנושא אנטי קאיקונן בוויקישיתוף אנטי קאיקונן, ברשת החברתית אקס (טוויטר) אנטי קאיקונן, ברשת החברתית אינסטגרם אנטי קאיקונן באתר הפרלמנט הפיני Suspended prison sentences in campaign financing scandal France-Presse, Agence (2022-12-15). "Finland defence minister to take two months' paternity leave amid Nato bid". theguardian.com (באנגלית).
רומנוב (פירושונים)

האם התכוונתם ל... שושלת רומנוב – בית מלוכה רוסי אליהו רומנוב – צלם ומומחה ישראלי לצילומי אוויר הנרי רומנוב – כירורג ישראלי ניקולאי רומנוביץ' רומנוב – נשיאה של אגודת משפחת רומנוב רומן רומנו
ב.מ.וו iX1

ב.מ.וו iX1 (בגרמנית: BMW iX1ׂׂׂׂׂ) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי ב.מ.וו משנת 2022. היא נחשפה ב-1 ביוני 2022. היא הגרסה החשמלית לב.מ.וו X1. העיצוב החיצוני יותר מודרני ולא שונה מהדור השלישי של ה-X1 למעט שינויים קטנים שנוצרו במעבר לרכב חשמלי. נכון ל-2022 ב.מ.וו משווקת את ה-iX1 עם יחידת הנעה אחת. iX1 xDrive30: שתי מנועים חשמליים המספקים יחד 313 כ"ס ומומנט מרבי של 50.3 קג"מ. סוללת ליתיום-יון בקיבולת 64.7 קוט"ש המאפשרת טווח נסיעה חשמלי של בין 413 עד 438 ק"מ בתקן WLTP. צריכת האנרגיה הממוצעת בדגם עומדת על בין 175 ל-184 וואט שעה לק"מ. נתון התאוצה מ-0 ל-100 קמ"ש עומדת על 5.7 שניות ומהירות מרבית מוגבלת אלקטרונית של 180 קמ"ש. ב.מ.וו iX1 מצויד במטען פנימי תלת פאזי המאפשר טעינה AC איטית בהספק של עד 11 קילוואט אותו רוכשי הדגם יוכלו ולשדרג למטען בקיבולת 22 קילוואט שיקצר את זמן הטעינה המלאה מ-6.5 שעות לזמן של 3 שעות ו-45 דקות. טעינה מהירה DC אפשרית עד להספק של 130 קילוואט כך שטעינה מ-10 עד 80 אחוז אורכת 29 דקות וטעינה מהירה של 10 דקות תוסיף לטווח הנסיעה כ-120 ק"מ. מדיה וקבצים בנושא ב.מ.וו iX1 בוויקישיתוף Nuova BMW X1 (2022): più grande, moderna e tecnologica, Motor1.com (באיטלקית) חדשות רכב - אוטו, באתר www.auto.co.il BMW Teases iX1 Electric Crossover, Reveals Estimated Range, Motor1.com (באנגלית) BMW X1 (2022): Alles zur Neuauflage plus Marktstart und Preis, Motor1.com (בגרמנית) cartube, ב.מ.וו X1 החדש 2022 נחשף - כולל דגם iX1 חשמלי, באתר cartube 2023 BMW iX1 Debuts As Electric AWD Crossover With 313 HP, Motor1.com (באנגלית)
מופלח שלאעטה

מופלח שלאעטה (בערבית: مُفلح شلاعطة) (נולד ב-3 ביולי 2000) הוא כדורגלן ערבי-ישראלי המשחק בעמדת המגן הימני בהפועל עכו. שלאעטה נולד בסח'נין, ושיחק במחלקות הילדים של בני סכנין. בשנת 2014 החל לשחק במחלקת הנוער של מכבי תל אביב: במדיה שיחק בליגת העל בכדורגל לנוער ובליגת האלופות לנוער. לקראת עונת 2019/2020 הושאל לבית"ר תל אביב בת ים, ובמדיה רשם 59 הופעות ו-5 שערים. בינואר 2021 הושאל לבני סכנין עד לתום העונה, ובתום העונה חודשה ההשאלה לעונה נוספת. את הופעת הבכורה שלו ערך בליגת העל ב-28 בינואר 2021, כשפתח בהרכב בניצחון קבוצתו 1–0 על הפועל באר שבע בבית. ב-24 במאי 2021 כבש את שער הבכורה שלו בליגה, בהפסד 2–3 להפועל תל אביב במחזור הסיום של העונה. ב-8 ביולי 2022 חתם במכבי בני ריינה. ב-13 ביולי 2023 חזר לבני סכנין. בספטמבר 2024 חתם בהפועל עכו. שלאעטה שיחק בנבחרות הנוער הצעירות של נבחרת ישראל. מופלח שלאעטה, באתר ההתאחדות לכדורגל בישראל מופלח שלאעטה, באתר Transfermarkt מופלח שלאעטה, באתר Soccerway מופלח שלאעטה, באתר WorldFootball.net מופלח שלאעטה, באתר FootballDatabase.eu מיכאל וייסרמן, ‏‏מבוכה בסכנין: "אין מספיק שחקנים". שלאעטה חתם, קלי נחת, באתר ספורט1, 22 בינואר 2021 דורון בן דור, ‏מופלח שלאעטה סיכם בסכנין, כיאל עדיין בספק, באתר ONE‏, 23 בינואר 2021 ניר צדוק, נפרדו לשלוש: הפועל תל אביב ניצחה 2:3 את בני סכנין במשחק שסגר את הבית התחתון, באתר הארץ, 24 במאי 2021
פארידי מוסה

פארידי מאליק מוסה שאהה (באנגלית: Faridi Malik Mussa Shaha; נולד ב-21 ביוני 1996) הוא כדורגלן טנזני המשחק בעמדת הקיצוני ביאנג אפריקאנס. מוסה התחיל את הקריירה שלו במחלקת הנוער של אזאם והצטרף לקבוצה הבוגרת כבר בגיל 17. בשנת 2016 התאמן בטנריפה ובהמשך הצטרף לקבוצת המילואים של המועדון. ב-14 בינואר 2017 מוסה ערך את הופעת הבכורה שלו בקבוצת המילואים בתיקו 2-2 נגד אוניון ויירה, בה גם הבקיע את שערו הראשון. ב-30 באפריל הבקיע צמד בניצחון 1-5 נגד לנזרוטה. ב-12 באוגוסט 2020, מוסה חזר לטנזניה וחתם ביאנג אפריקאנס. ב-19 בנובמבר 2013 מוסה ערך את הופעת הבכורה שלו בנבחרת טנזניה בתיקו 0-0 נגד זימבבואה. השתתף עם הנבחרת בגביע אפריקה לאומות 2019. פארידי מוסה, באתר Transfermarkt פארידי מוסה, באתר Soccerway פארידי מוסה, באתר National Football Teams פארידי מוסה, באתר FootballDatabase.eu